stanford-oval/wikipedia huggingface dataset:
ทวีศักดิ์ สุภาศรี
การทำงาน

ทวีศักดิ์ สุภาศรี ประกอบอาชีพค้าขาย อาศัยอยู่ที่อำเภอไชยปราการ จังหวัดเชียงใหม่ ต่อมาได้เริ่มเข้าสู่งานการเมืองท้องถิ่น และได้รับเลือกเป็นสมาชิกสภาจังหวัด กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ได้ลงสมัครรับเลือกตั้งในสังกัดพรรคชาติพัฒนา ในพื้นที่เขตเลือกตั้งที่ 4 จังหวัดเชียงใหม่ และได้รับเลือกตั้งในปีนั้นเป็นครั้งแรก และต่อมาในปี พ.ศ. 2539 ได้รับเลือกตั้งเป็นสมัยที่ 2 ในสังกัดพรรคการเมืองเดิม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาสังกัดพรรคไทยรักไทย ซึ่งเป็นพรรคการเมืองที่มีกระแสตอบรับดีมากในพื้นที่จังหวัดเชียงใหม่ โดยลงสมัครรับเลือกตั้งในเขตเลือกตั้งที่ 9 แข่งขันกับนายยงยุทธ สุวภาพ ผู้สมัครหน้าใหม่จากพรรคประชาธิปัตย์ แต่ผลการเลือกตั้งในครั้งนั้น นายทวีศักดิ์ เป็นผู้สมัครเพียงคนเดียวของพรรคไทยรักไทย ที่ไม่ได้รับเลือกตั้งในจังหวัดเชียงใหม่ ต่อมาภายหลังพรรคจึงได้จัดสรรให้นายจุลพันธ์ อมรวิวัฒน์ บุตรชายของนายสมพงษ์ อมรวิวัฒน์ ลงสมัครแทน
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
การป้อนกลับเชิงลบ

Simple feedback model. The feedback is negative if AB < 0
การป้อนกลับเชิงลบ คือการที่ความต่างระหว่างค่าจริงกับค่าอ้างอิงของระบบ ไปส่งผลให้ความต่างนั้นลดขนาดลง การเปลี่ยนแปลงใด ๆ ที่ทำให้ค่าจริงเคลื่อนออกจากค่าอ้างอิงจะถูกควบคุม ระบบที่มีดัชนีการป้อนกลับทางลบสูงมีแนวโน้มจะมีความเสถียรมาก
การนำไปใช้ > วิศวกรรมเครื่องกล

ใน คริสต์ศตวรรษที่ 16 ได้มีการประดิษฐ์ลูกเหวี่ยงหนีศูนย์กลาง (centrifugal governor) ซึ่งถูกนำไปใช้โดยเจมส์ วัตต์เพื่อใช้ในการควบคุมปริมาณไอน้ำสู่เครื่องจักรไอน้ำเพื่อนำไปควบคุมความเร็วของเครื่องจักรอีกทีหนึ่ง โดยมีหลักการทำงานดังภาพ
การนำไปใช้ > ระบบควบคุม

ตัวอย่างการใช้งานในการควบคุมระบบที่มักพบเห็นอย่างแพร่หลายได้แก่ เทอร์มอสแตต (thermostat) เพส-ล็อก ลูป (phase-locked loop) การควบคุมฮอร์โมน (hormonal regulation) และการควบคุมอุณหภูมิในสัตว์
ตัวอย่างการใช้งานอย่างง่ายที่ใช้เทอร์มอสแตตนั้น มีหลักการทำงานดังนี้ คือ เมื่ออุณหภูมิเพิ่มสูงขึ้นเกินจากที่กำหนดไว้ เทอร์มอสแตตจะทำการปิดเครื่องทำความร้อน ซึ่งจะทำให้อุณหภูมิห้องลดลง แต่เมื่ออุณหภูมิห้องลดลงจึงถึงระดับหนึ่ง เทอร์มอสแตตจะทำการเปิดระบบทำความร้อนอีกครั้ง ซึ่งหากขอบเขตของอุณหภูมิที่ตั้งค่าไว้ให้เทอร์มอสแตตทำการเปิดและปิดใกล้เคียงกันแล้ว ผลลัพธ์ที่ได้คืออุณหภูมิห้องโดยรวมจะค่อนข้างคงที่ ในทางกลับกันหลักการทำงานเช่นนี้ก็ถูกนำไปใช้ในระบบทำความเย็น อย่างเช่น เครื่องปรับอากาศ ตู้เย็น และห้องแช่เย็น
การนำไปใช้ > ชีววิทยาและเคมี

ระบบทางชีวภาพหลาย ๆ ระบบ มีกลไกป้อนกลับทางลบควบคุมอยู่ เช่น baroreflex ที่ควบคุมความดันเลือดและการสร้างเม็ดเลือดแดง เป็นต้น กระบวนการทางชีวภาพหลาย ๆ อย่าง (เช่น ในกายวิภาคของมนุษย์) ใช้การป้อนกลับทางลบมาควบคุมสมดุล ตัวอย่างของการใช้การป้อนกลับทางลบมาควบคุมสมดุลชีวภาพมีหลายอย่างมาก เช่น การควบคุมอุณหภูมิกาย การควบคุมระดับน้ำตาลในเลือด หากวงจรการควบคุมนี้เสียหายมักทำให้เกิดผลที่ไม่พึงปรารถนา เช่น หากกลไกที่ควบคุมระดับน้ำตาลในเลือดไม่สูงเกินไป (เช่น อินซูลิน หรือตัวรับอินซูลิน) เกิดความผิดปกติขึ้น ร่างกายก็จะมีระดับน้ำตาลสูงกว่าที่ควร ทำให้เป็นโรคเบาหวานได้ เป็นต้น
การควบคุมการหลั่งฮอร์โมนส่วนใหญ่ใช้กลไกการป้อนกลับทางลบมาควบคุม เช่น ต่อม X หลั่งฮอร์โมน X ไปกระตุ้นเนื้อเยื่อเป้าหมายให้สร้างสาร Y เมื่อสาร Y มีระดับสูงกว่าที่ควร ต่อม X จะ "รับรู้" ว่าทำงานมากเกินไป และลดการสร้างฮอร์โมน X ลง เป็นต้น
แหล่งข้อมูลอื่น

http://www.biology-online.org/4/1_physiological_homeostasis.htm
แสดงหลักการทำงานของลูกเหวี่ยงหนีศูนย์กลางที่เมื่อเครื่องจักรหมุนเร็วเกินกว่าค่าที่ต้องการลูกตุ้มจะเบนออกจากแกนกลางส่งผลให้ลิ้นควบคุมไอน้ำปล่อยไอน้ำน้อยลง ในทางกลับกันถ้าเครื่องยนต์หมุนช้าเกินไปลูกตุ้มจะหุบตามแรงดึงดูดของโลกเข้าหาแกนกลางส่งผลให้ลิ้นควบคุมไอน้ำปล่อยไอน้ำเข้าสู่เครื่องจักรมากขึ้น ซึ่งเป็นการป้อนกลับเชิงลบรูปแบบหนึ่ง
ลูกลอย(ballcock) การป้อนกลับเชิงลบรูปแบบหนึ่งที่ใช้ในการควบคุมระดับน้ำในถังเก็บน้ำ เช่น ถังเก็บน้ำบนชักโครก
Most endocrine hormones are controlled by a physiologic negative feedback inhibition loop, such as the glucocorticoids secreted by the adrenal cortex. The hypothalamus secretes corticotropin-releasing hormone (CRH), which directs the anterior pituitary gland to secrete adrenocorticotropic hormone (ACTH). In turn, ACTH directs the adrenal cortex to secrete glucocorticoids, such as cortisol. Glucocorticoids not only perform their respective functions throughout the body but also negatively affect the release of further stimulating secretions of both the hypothalamus and the pituitary gland, effectively reducing the output of glucocorticoids once a sufficient amount has been released.
โอดิออน อิกาโล

โอดิออน จูด อิกาโล (อังกฤษ: Odion Jude Ighalo; เกิด 16 มิถุนายน ค.ศ. 1989) เป็นนักฟุตบอลชาวไนจีเรีย โดยเล่นในตำแหน่งกองหน้าตัวเป้า ล่าสุดเล่นให้กับอัล-วาห์ดาของประเทศซาอุดีอาระเบีย
อิกาโลลงเล่นให้กับไนจีเรียครั้งแรกในปี 2015 เขาเป็นตัวแทนทีมชาติในการแข่งขันฟุตบอลโลก 2018 และแอฟริกาคัพออฟเนชันส์ 2019 โดยจบอันดับที่สาม พร้อมกับการเป็นผู้ทำประตูสูงสุด
อิกาโล เคยถูกยืมตัวไปเล่นให้กับแมนเชสเตอร์ยูไนเต็ด ในพรีเมียร์ลีก ฤดูกาล 2020–2021
เกียรติยศ

วัตฟอร์ด
อีเอฟแอลแชมเปียนชิป รองชนะเลิศ: 2014–15
เซี่ยงไฮ้ เสิ่นหัว
Chinese FA Cup: 2019
อัลฮิลาล
ซาอุดีโปรเฟสชันนัลลีก: 2021–22
King Cup: 2022–23
ฟุตบอลชิงแชมป์สโมสรโลก รองชนะเลิศ: 2022
ไนจีเรีย
Africa Cup of Nations อันดับที่ 3: 2019
แหล่งข้อมูลอื่น

ประวัติของ โอดิออน อิกาโล ที่ BDFutbol
สถิติของ โอดิออน อิกาโล ที่ Soccerbase
โอดิออน อิกาโล – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Lyn official profile
| ด ค กรายชื่อนักกีฬาทีมชาติไนจีเรีย – ฟุตบอลโลก 2018 |
| --- | --- | --- |
|  1 เอเซงวา  2 อิโดวู  3 เอชิเอจิเล  4 อึนดิดี  5 ทรูสต์-เอคอง  6 บาโลกุน  7 มูซา  8 เอเตโบ  9 อิกาโล  10 มิเกล (c)  11 โมซิส  12 อับดุลลาฮี  13 ซิเมียน  14 อิเฮอานาชอ  15 โอบี  16 อักเปยี  17 โอนาซี  18 อิโวบี  19 โอกู  20 อาวาซีม  21 เอบูเอฮี  22 โอเมรูโอ  23 อูโซโฮ  ผู้ฝึกสอน: รอร์  |  1 เอเซงวา  2 อิโดวู  3 เอชิเอจิเล  4 อึนดิดี  5 ทรูสต์-เอคอง  6 บาโลกุน  7 มูซา  8 เอเตโบ  9 อิกาโล  10 มิเกล (c)  11 โมซิส  12 อับดุลลาฮี  13 ซิเมียน  14 อิเฮอานาชอ  15 โอบี  16 อักเปยี  17 โอนาซี  18 อิโวบี  19 โอกู  20 อาวาซีม  21 เอบูเอฮี  22 โอเมรูโอ  23 อูโซโฮ  ผู้ฝึกสอน: รอร์  |  |
| ด ค กรายชื่อนักกีฬาทีมชาติไนจีเรีย – อันดับที่ 3 แอฟริกาคัพออฟเนชันส์ 2019 |
| --- | --- | --- |
|  1 Ezenwa  2 Aina  3 Collins  4 Ndidi  5 Troost-Ekong  6 Balogun  7 Musa  8 Etebo  9 อิกาโล  10 มิเกล  11 Onyekuru  12 Abdullahi  13 Chukwueze  14 Onuachu  15 Simon  16 Akpeyi  17 Kalu  18 อิโวบี  19 Ogu  20 Awaziem  21 Osimhen  22 Omeruo  23 Uzoho  ผู้ฝึกสอน: Rohr  |  1 Ezenwa  2 Aina  3 Collins  4 Ndidi  5 Troost-Ekong  6 Balogun  7 Musa  8 Etebo  9 อิกาโล  10 มิเกล  11 Onyekuru  12 Abdullahi  13 Chukwueze  14 Onuachu  15 Simon  16 Akpeyi  17 Kalu  18 อิโวบี  19 Ogu  20 Awaziem  21 Osimhen  22 Omeruo  23 Uzoho  ผู้ฝึกสอน: Rohr  |  |
สาวิตรี สามิภักดิ์

| สาวิตรี สามิภักดิ์ |
| --- | --- |
ชื่อเกิด: นฤมล สามิภักดิ์
ชื่ออื่น: ต่อง
เกิด: 31 ตุลาคม พ.ศ. 2504 (63 ปี) ประเทศไทย
อาชีพ: นักแสดง พิธีกร
ปีที่แสดง: พ.ศ. 2524–ปัจจุบัน
ผลงานเด่น: โศรยา - จำเลยรัก (2531)  ณิช - ขิงก็รา ข่าก็แรง (2533)  นพนภา - แรงเงา (2544)
สังกัด: สีบุญเรืองฟิล์ม
โทรทัศน์ทองคำ: นักแสดงสมทบหญิงดีเด่น  พ.ศ. 2549 - ตี๋ตระกูลซ่ง
สาวิตรี สามิภักดิ์ (เกิด 31 ตุลาคม พ.ศ. 2504) ชื่อเล่น ต่อง เป็นนักแสดงและพิธีกรชาวไทย มีผลงานแสดงภาพยนตร์เรื่องแรก ขณะอายุ 20 ปี ในเรื่อง ยอดดรุณี (2524) แสดงคู่กับไกรสร แสงอนันต์ กำกับโดย สมบัติ เมทะนี ต่อมาแสดงในภาพยนตร์ รักจั๊กจี้, รักสุดหัวใจ, จ้าวภูผา ฯลฯ จึงผันตัวรับบทรอง และมาแสดงละคร เช่น จำเลยรัก (2531) แสดงคู่กับลิขิต เอกมงคล
ประวัติ

ต่องมีพี่น้องทั้งหมด 6 คนเสียไปคนหนึ่ง จึงเป็นลูกคนที่สามของที่เหลือ 5 คน เธอมีศักดิ์เป็นหลานสาวของสมชาย สามิภักดิ์ สมัยเด็กที่บ้านยากจน พ่อทำงานอยู่บริษัทผลิตนมดูเม็กซ์ ตำแหน่งสุดท้ายคือเป็นหัวหน้าช่างเครื่อง ส่วนแม่เป็นแม่บ้าน ทำงานอยู่บ้านฝรั่ง เป็นเจ้านายจากบริษัทอีสต์ เอเชียติ๊ก ประเทศเดนมาร์ก โดยครอบครัวอยู่ที่บ้านเจ้านายฝรั่งนานอยู่หลายปี และย้ายออกเมื่อฝรั่งกลับประเทศ เมื่อเธออายุ 10 ปี จึงออกมาเช่าบ้านหลังละไม่กี่ร้อยอยู่ในสวนที่บางโคล่ แม่หันมาช่วยป้าขายของ
ด้านการเรียนที่โรงเรียนพระแม่มารีตั้งแต่ชั้นอนุบาล เป็นโรงเรียนคอนแวนต์ พ่อเป็นคาทอลิก ส่วนแม่เป็นพุทธ จบชั้นมัธยมต้นที่โรงเรียนพระแม่มารีแล้ว เธอสอบเข้าเรียนต่อที่โรงเรียนบพิตรพิมุข จนไปสะดุดตาแมวมองเข้า และมาทาบทามให้เธอไปถ่ายแบบโฆษณา มีงานถ่ายโฆษณาตอนม.ศ. 5 จากนั้นเรียนปวส. วิทยาลัยจักรพงษ์ภูวนาถ ช่วงปลายปีของการเรียน ปวส.ปี 1 ชีวิตของเธอก็มาจุดหักเหให้ต้องเข้าวงการบันเทิง ได้แสดงภาพยนตร์เรื่องแรกคือ ยอดดรุณี (2524) แสดงคู่กับไกรสร แสงอนันต์ ผลของการไปแสดงหนัง ทำให้เธอเกือบต้องออกกลางคัน เธอใช้ชื่อในวงการแสดงว่า สาวิตรี สามิภักดิ์ และมีฉายา จารุณี 2 เพราะมีหน้าตาคล้ายกับ จารุณี สุขสวัสดิ์
หลังจากนั้นเธอก้าวสู่วงการโทรทัศน์ เล่นเป็นนางเอกละครโทรทัศน์เป็นละครมินิซีรีส์เรื่องแรกเรื่องกาแกมหงส์ ออกอากาศช่อง 7 และมีละครตอนบ่ายของทางช่อง 9 เรื่องสวัสดีคุณครู หลังจากเริ่มแสดงละครโทรทัศน์ คุณสุรางค์ เปรมปรีดิ์ ได้ติดต่อให้เธอไปเป็นพิธีกรรายการนาทีทองโฉมใหม่ ใช้ชื่อรายการว่า "นาทีทอง ประลองยุทธ" ทางช่อง 7 จากนั้นเป็นพิธีกรรายการอีกหลายรายการ แต่ที่สร้างชื่อคือเป็นพิธีกรรายการบ้านเลขที่ 5 ที่เธอทำมานานถึง 12 ปีเต็ม
ผลงาน > ภาพยนตร์

2524 ยอดดรุณี
2525 รักจั๊กจี้
2525 แรงรัก
2526 จ้าวภูผา
2526 พยัคฆ์สาวใจเพชร
2527 รักสุดหัวใจ
2527 เลดี้ฝรั่งดอง
2528 วัยเรียนเพี้ยนรัก
ผลงาน > ซิตคอม

น้องใหม่ร้ายบริสุทธิ์ รับบท สุชญา (แม่น้ำขิง) (รับเชิญ)
ผลงาน > ละครเวที

2533 ละครสืบสวนสอบสวน กับดัก จากบทประพันธ์ของ AGATHA CHRISTIEเรื่อง Mousetrap
2555 ลำซิ่งซิงเกอร์
ผลงาน > พิธีกร

นาทีทอง ประลองยุทธ ช่อง 7
ที่นี่กรุงเทพฯ
บ้านเลขที่ 5 ช่อง 5
เวทีไท ช่อง 9
เกมซุปเปอร์ฮิต กับ โน๊ต เชิญยิ้ม ช่อง 9
ผลงาน > โฆษณา

ปลากระป๋องปุ้มปุ้ย
น้ำยาล้างจาน ซันไลต์
ผงชูรส ฟ้าไทย
ร้านอาหาร ซานตาเฟ่
แม็กโคร
แป้งทอดกรอบ โกกิ
ซอสปรุงอาหารง่วนเชียง
เครื่องใช้ไฟฟ้า Accord Prevail
เครื่องซักผ้า Panasonic
เตารีดไอน้ำ Philips
พัดลม Sharp
คนอร์ อร่อยชัว
ชุดเครื่องนอนทิวลิป
ผงซักฟอก เปา
ชุดเครื่องครัว MEYER
ร้านเบเกอรี่ S&P
ซอสปรุงสำเร็จ โรซ่า
GO Wholesale พระราม 2
สวนสนุก Dream World
รางวัล

รางวัลโทรทัศน์ทองคำ ครั้งที่ 21 (2549) สาขาดาราสนับสนุนหญิงดีเด่น จากละครเรื่อง ตี๋ตระกูลซ่ง (ช่อง 3)
รางวัลราชบัณฑิตยสถานสรรเสริญ (2555) สาขานักแสดงประกอบหญิง จากละครเรื่อง ปู่ณัฐ (ไทยพีบีเอส)
ภาวะพิษจากเมทานอลในประเทศลาว พ.ศ. 2567

| --- | --- |
ที่ตั้ง: วังเวียง ลาว
สาเหตุ: อาจเกิดเพราะภาวะพิษจากเมทานอล
เสียชีวิต: 6
บาดเจ็บไม่ถึงตาย: อย่างน้อย 8
ในเดือนพฤศจิกายน พ.ศ. 2567 มีผู้เสียชีวิต 6 รายจากการต้องสงสัยว่าเป็นพิษจากเมทานอล ในบาร์แห่งหนึ่งในลาว ในจำนวนนี้เป็นผู้หญิง 5 ราย (สัญชาติเดนมาร์กและออสเตรเลีย ประเทศละ 2 ราย สัญชาติสหราชอาณาจักร 1 ราย) และพลเมืองอเมริกัน 1 ราย อันเป็นผลมาจากการดื่มแอลกอฮอล์ที่ปนเปื้อน มีผู้บาดเจ็บอีกเก้าคนถูกส่งตัวเข้าโรงพยาบาล รวมถึงบางคนที่ป่วยหนัก เหตุการณ์นี้เกิดขึ้นที่โฮสเทลแห่งหนึ่งในเมืองวังเวียง ซึ่งเป็นจุดหมายปลายทางยอดนิยมของนักเดินทางแบบสะพายหลัง
เจ้าหน้าที่เชื่อมโยงการวางยาพิษเข้ากับการผลิตแอลกอฮอล์ที่ผิดกฎหมายซึ่งมีสารพิษเมทานอล หลังจากเหตุการณ์ดังกล่าว โฮสเทลที่เกี่ยวข้องได้ปิดการใช้งานระบบออนไลน์และหยุดรับจองห้องพัก เหตุการณ์พิษเมทานอลในเอเชียตะวันออกเฉียงใต้ ทำให้เกิดความกังวลเกี่ยวกับกฎระเบียบความปลอดภัยและการบังคับใช้กฎหมายในเมืองท่องเที่ยว
ตำรวจในพื้นที่ได้ตรวจสอบแอลกอฮอล์ในโฮสเทลและซัพพลายเออร์ นายดวง วัน ฮวน เจ้าของนานาโฮสเทล ให้การว่าเขาไม่เคยเติมเมทานอลในเครื่องดื่มที่บาร์ของตน
ภูมิหลัง

ผู้ผลิตแอลกอฮอลล์บางรายอาจเติมเมทานอล เพื่อลดต้นทุนการผลิตและขายได้ในราคาถูก โดยทั่วไปกรณีดังกล่าวจะอยู่ในประเทศที่มีกฎหมายควบคุมแอลกอฮอล์อ่อนแอ เมทานอลไม่เหมาะสำหรับการบริโภคของมนุษย์เนื่องจากความเป็นพิษ แต่ก็ไม่สามารถแยกแยะได้จากเอทานอล ซึ่งเป็นสารที่ทำให้เครื่องดื่มมีแอลกอฮอล์
เหยื่อ > เหยื่อชาวออสเตรเลีย

ฮอลลี โบวส์ และบิอังกา โจนส์ ทั้งคู่อายุ 19 ปี จากพื้นที่โบมาริส ในเมลเบิร์น ประเทศออสเตรเลีย เข้าพักที่นานาโฮสเทล ในเมืองวังเวียง ทั้งคู่ออกไปดื่มที่บาร์ใกล้เคียงเมื่อวันที่ 12 พฤศจิกายน พ.ศ. 2567 และถูกนำตัวส่งโรงพยาบาลในเวียงจันทน์ ในเช้าวันรุ่งขึ้น ทั้งสองถูกนำตัวส่งเข้ารับการรักษาต่อในประเทศไทย โดยโจนส์ถูกนำส่งไปที่โรงพยาบาลอุดรธานี และเสียชีวิตเมื่อวันที่ 21 พฤศจิกายน พ.ศ. 2567 ส่วนโบวส์ถูกนำตัวส่งโรงพยาบาลกรุงเทพ และได้รับการใส่เครื่องช่วยชีวิต ก่อนจะเสียชีวิตในวันถัดจากบิอังกา
เหยื่อ > เหยื่อชาวอังกฤษ

เมื่อวันที่ 21 พฤศจิกายน 2024 ซิโมน ไวท์ ทนายความวัย 28 ปี จากลอนดอนตะวันออกเฉียงใต้ เสียชีวิตจากการเป็นพิษ มีรายงานว่าคนสัญชาติอังกฤษถึง 6 คนต้องเข้ารักษาในโรงพยาบาล
เหยื่อ > เหยื่อชาวเดนมาร์ก

เจ้าหน้าที่เดนมาร์กยืนยันว่าหญิงชาวเดนมาร์ก 2 ราย อายุ 19 และ 20 ปี เสียชีวิตจากเหตุการณ์ดังกล่าว แต่ไม่ได้เปิดเผยข้อมูลเพิ่มเติมเนื่องจากข้อกังวลเกี่ยวกับความเป็นส่วนตัว
เหยื่อ > เหยื่อชาวอเมริกัน

กระทรวงการต่างประเทศสหรัฐ ยืนยันการเสียชีวิตของพลเมืองสหรัฐรายหนึ่ง แต่ไม่ได้ให้รายละเอียดเพิ่มเติมเกี่ยวกับตัวตนของพวกเขา
ปฏิกิริยา > ออสเตรเลีย

แอนโทนี แอลบานีส นายกรัฐมนตรีออสเตรเลีย กล่าวต่อรัฐสภาออสเตรเลียว่า "นี่คือความกลัวที่เลวร้ายที่สุดของพ่อแม่ทุกคน และเป็นฝันร้ายที่ไม่มีใครควรต้องเผชิญ... เราขอใช้โอกาสนี้ในการกล่าวว่า เรากำลังคิดถึงฮอลลี โบวส์ เพื่อนของบิอังกา ที่กำลังต่อสู้เพื่อชีวิตของเธอ"
ปฏิกิริยา > สหราชอาณาจักร

เมื่อวันที่ 21 พฤศจิกายน กระทรวงการต่างประเทศ เครือจักรภพ และการพัฒนาของสหราชอาณาจักรกล่าวในแถลงการณ์ว่าสำนักงานกำลังให้ความช่วยเหลือครอบครัวของหญิงชาวอังกฤษที่เสียชีวิตและกำลังติดต่อกับเจ้าหน้าที่ท้องถิ่นในลาว
เหตุการณ์ที่เกี่ยวข้อง

ในเดือนกันยายน พ.ศ. 2561 เกิดเหตุภาวะพิษจากเมทานอลในมาเลเซีย มีผู้เสียชีวิต 45 ราย ในจำนวนนี้นอกจากชาวมาเลย์แล้วยังมีแรงงานชาวบังคลาเทศ อินโดนีเซีย เมียนมา และเนปาล รวมอยู่ด้วย
ต่อมาช่วงปลายเดือนสิงหาคม พ.ศ. 2567 เกิดเหตุประชาชนเสียชีวิตและบาดเจ็บจากการดื่มสุราที่ผสมเมทานอลในเขตคลองสามวาและเขตมีนบุรี กรุงเทพมหานคร หรือ "คลัสเตอร์เหล้าเถื่อน" จากเหตุดังกล่าวมีผู้เสียชีวิต 10 ราย บาดเจ็บ 34 ราย ในจำนวนนี้อาการสาหัส 2 ราย หลังเกิดเหตุตำรวจได้สั่งปิดร้านยาดองซึ่งจำหน่ายเครื่องดื่มแอลกอฮอลล์ในพื้นที่ดังกล่าว และจับกุมผู้ผลิตโรงงานเหล้าขาว กับเจ้าของโรงงานผลิตเคมีภัณฑ์ ซึ่งเป็นต้นเหตุของคลัสเตอร์นี้
บายบิต

ตลาดแลกเปลี่ยนคริปโทเคอร์เรนซีที่ตั้งอยู่ในดูไบ
| --- | --- |

ประเภท: ตลาดแลกเปลี่ยนคริปโทเคอร์เรนซี
ที่ตั้ง: ดูไบ, สหรัฐอาหรับเอมิเรตส์
ก่อตั้งเมื่อ: พ.ศ. 2561; 7 ปีที่แล้ว (2561)
บุคลากรสำคัญ: เบน โจว (Ben Zhou; CEO)
เว็บไซต์: bybit.com
บายบิต (Bybit) คือบริษัทศูนย์แลกเปลี่ยนคริปโทเคอร์เรนซีที่มีฐานอยู่ในดูไบ สหรัฐอาหรับเอมิเรตส์ บริษัทกล่าวอ้างว่ามีผู้ใช้งานมากกว่า 60 ล้านคนทั่วโลก
ประวัติ

บายบิตก่อตั้งขึ้นในปี พ.ศ. 2561 โดยเบน โจว (Ben Zhou) ผู้ประกอบการจากสิงคโปร์ ซึ่งปัจจุบันดำรงตำแหน่งประธานเจ้าหน้าที่บริหาร
ในเดือนพฤศจิกายน พ.ศ. 2566 กองทรัพย์สินในคดีล้มละลายของบริษัทเอฟทีเอ็กซ์ (FTX bankruptcy estate) ได้ฟ้องบายบิตเป็นเงินเกือบ 1 พันล้านดอลลาร์สหรัฐ โดยกล่าวหาว่ามิรานา (Mirana) ซึ่งเป็นแผนกการลงทุนของบายบิต ให้ความสำคัญกับการถอนเงินจากตลาดแลกเปลี่ยนของเอฟทีเอ็กซ์ ในเดือนพฤศจิกายน พ.ศ. 2565 ท่ามกลางความกังวลเรื่องสภาพคล่อง และถอนเงินเกือบ 500 ล้านดอลลาร์ก่อนที่การถอนเงินจะถูกระงับ คำร้องในคดีดังกล่าวอ้างว่าบายบิตใช้สินทรัพย์ของเอฟทีเอ็กซ์เพื่อเร่งการถอนเงิน ปิดกั้นเอฟทีเอ็กซ์ไม่ให้เรียกคืนเงิน 125 ล้านดอลลาร์ และลดมูลค่าโทเค็นหลายสิบล้านดอลลาร์ผ่านระบบนิเวศ BitDAO เอฟทีเอ็กซ์ยังโต้แย้งว่าการแลกเปลี่ยน (swap) โทเค็นกับบริษัทซื้อขายคริปโทเคอร์เรนซี อลาเมดา (Alameda) ในเดือนตุลาคม พ.ศ. 2564 ถูกยกเลิกในเดือนพฤษภาคม พ.ศ. 2566 เมื่อ BitDAO ปรับโครงสร้างโทเค็นใหม่ ซึ่งจำกัดสิทธิในการไถ่ถอน ณ วันที่ 1 พฤศจิกายน พ.ศ. 2566 สินทรัพย์เป้าหมายในคำฟ้องมีมูลค่า 953 ล้านดอลลาร์
การถูกแฮ็กในปี พ.ศ. 2568

เมื่อวันที่ 21 กุมภาพันธ์ พ.ศ 2568 บายบิตได้ประกาศว่าถูกแฮ็ก มูลค่าของคริปโทเคอร์เรนซีที่ถูกขโมยไปมีขนาด 400,000 อีเธอเรียม ซึ่งประมาณค่าเท่ากับ 1.5 พันล้านดอลลาร์ ซึ่งทำให้เป็นการแฮ็กศูนย์แลกเปลี่ยนคริปโทเคอร์เรนซีครั้งใหญ่ที่สุดจนถึงปัจจุบัน บริษัทวิเคราะห์บล็อคเชนอย่าง อาร์คัม อินเทลลิเจนต์ (Arkham Intelligence) และเอลลิปติค (Elliptic) อ้างว่าพวกเขาสามารถติดตามการแฮ็กพบว่าเชื่อมโยงไปยังกลุ่มลาซารัส (Lazarus Group) ซึ่งเป็นกลุ่มแฮกเกอร์ที่เป็นภัยคุกคามอย่างต่อเนื่องขั้นสูง และเชื่อมโยงกับเกาหลีเหนือ
การให้การสนับสนุน

ในเดือนสิงหาคม พ.ศ. 2564 บายบิตได้ให้การสนับสนุนองค์กรอีสปอร์ตของยูเครน นาตุส วินเชเร (Natus Vincere, NAVI) ในข้อตกลง 3 ปี โดยเป็นพันธมิตรแพลตฟอร์มคริปโตอย่างเป็นทางการซึ่งมีตราสัญลักษณ์อยู่บนชุดแข่งขัน ไม่นานหลังจากนั้นบายบิตก็ได้ลงนามในข้อตกลง 3 ปีที่คล้ายกันกับสโมสรอีสปอร์ตของเดนมาร์ก แอสตราลิส (Astralis) โดยมีตราสัญลักษณ์บนชุดแข่งเช่นกัน
ในเดือนพฤศจิกายน พ.ศ. 2564 บายบิตได้กลายเป็นผู้สนับสนุนหลักของทีมฟุตบอลทีมชาติอาร์เจนตินาผ่านข้อตกลง 2 ปีกับสมาคมฟุตบอลอาร์เจนตินา (AFA) โดยมีตราสัญลักษณ์บนเสื้อผ้าฝึกซ้อมก่อนการแข่งขันฟุตบอลโลก 2022
ในช่วงต้นปี พ.ศ. 2565 บายบิตได้เข้าร่วมกับฟอร์มูลาวัน ในฐานะผู้สนับสนุนทีมออเรเคิลเร็ดบุลเรซซิง โดยมีข้อตกลงเป็นพันธมิตรหลายปี ซึ่งมีมูลค่า 150 ล้านดอลลาร์ในช่วง 3 ปี การสนับสนุนดำเนินไปตลอดฤดูกาล 2022 ถึง 2023 และได้สิ้นสุดลงหลังจบฤดูกาล 2024 โดยข้อตกลงร่วมกัน
สถานะทางกฎหมาย > แคนาดา

ในปี พ.ศ. 2564 สำนักงานคณะกรรมการกำกับหลักทรัพย์ออนแทรีโอ (Ontario Securities Commission, OSC) ได้กำหนดเป้าหมายการดำเนินการไปที่การแลกเปลี่ยนคริปโทเคอร์เรนซีที่ไม่ได้ลงทะเบียน โดยพบว่าบายบิตเสนอบริการซื้อขายให้กับผู้อยู่อาศัยในออนแทรีโอโดยไม่ได้ลงทะเบียน หลังจากให้ความร่วมมือกับ OSC บายบิตก็บรรลุข้อตกลงในเดือนมิถุนายน พ.ศ. 2565 โดยจ่ายคืนทรัพย์สินจากรายได้และจ่ายค่าใช้จ่ายในการสืบสวนประมาณ 2.5 ล้านดอลลาร์แคนาดา และตกลงที่จะหยุดการเปิดบัญชีใหม่และการนำเสนอผลิตภัณฑ์ในออนแทรีโอ
สถานะทางกฎหมาย > ญี่ปุ่น

บายบิตต้องเผชิญกับการดำเนินการทางกฎหมายจากสำนักงานบริการทางการเงิน (金融庁, FSA) เนื่องจากดำเนินการโดยไม่ได้ลงทะเบียนอย่างถูกต้อง ในเดือนพฤษภาคม พ.ศ. 2564 FSA ได้เตือนบายบิตเกี่ยวกับการอนุญาตให้ผู้มีถิ่นพำนักในญี่ปุ่นทำการซื้อขายแม้ว่าแพลตฟอร์มนี้จะไม่ได้รับอนุญาตในญี่ปุ่น และสั่งให้ปฏิบัติตามกฎระเบียบในท้องถิ่น ในเดือนเมษายน พ.ศ. 2566 FSA ได้ออกคำเตือนต่อสาธารณะอีกครั้งเกี่ยวกับกิจกรรมการซื้อขายคริปโทเคอร์เรนซีที่ไม่ได้ลงทะเบียนซึ่งกำหนดเป้าหมายไปที่ผู้ใช้ในญี่ปุ่น ในเดือนกุมภาพันธ์ พ.ศ. 2568 FSA ได้ปิดกั้นบายบิตจากแอปสโตร์ และกูเกิล เพลย์
สถานะทางกฎหมาย > สหราชอาณาจักร

ในเดือนมีนาคม พ.ศ. 2564 บายบิตหยุดให้บริการผู้ใช้ในสหราชอาณาจักร เพื่อตอบสนองต่อคำสั่งห้ามของหน่วยงานกำกับดูแลด้านการเงิน (Financial Conduct Authority, FCA) ต่อการค้าปลีกอนุพันธ์ของคริปโทเคอร์เรนซี ซึ่งมีผลบังคับใช้ในวันที่ 6 มกราคม พ.ศ. 2564
สถานะทางกฎหมาย > สหรัฐอเมริกา

ในปี พ.ศ. 2564 บายบิตถูกปิดกั้นไม่ให้ดำเนินการในสหรัฐอเมริกา
ซิติเซนเคน

| ซิติเซนเคน |
| --- | --- |
ใบปิดหนังเรื่องซิติเซน เคน
กำกับ: ออร์สัน เวลส์
เขียนบท: ออร์สัน เวลส์, Herman J. Mankiewicz
อำนวยการสร้าง: ออร์สัน เวลส์
นักแสดงนำ: ออร์สัน เวลส์, Joseph Cotten, Dorothy Comingore, Ruth Warrick, Everett Sloane, George Coulouris, Ray Collins, Agnes Moorehead
กำกับภาพ: Gregg Toland
ตัดต่อ: โรเบิร์ต ไวท์
ดนตรีประกอบ: Bernard Herrmann
ผู้จัดจำหน่าย: RKO Radio Pictures
วันฉาย: 1 พฤษภาคม, 1941
ความยาว: 119 min.
ภาษา: ภาษาอังกฤษ
ทุนสร้าง: $686,034 (ประมาณ)
ข้อมูลจาก IMDb
ซิติเซนเคน (อังกฤษ: Citizen Kane) เป็นภาพยนตร์แนวดรามาผสมกับแนวลึกลับที่ฉายในปีค.ศ. 1941 จัดจำหน่ายโดยบริษัท RKO Pictures กำกับและแสดงนำโดย ออร์สัน เวลส์ เป็นภาพยนตร์เรื่องแรกของเขา เนื้อเรื่องภายในหนังเกี่ยวกับชีวิตของ ชาร์ล ฟอสเตอร์ เคน นักธุรกิจที่ร่ำรวยที่สุดคนหนึ่ง ซึ่งมีอิทธิพลอย่างมากในอุตสาหกรรมสื่อมวลชน และทำทุกๆอย่างเพื่อกุมอำนาจด้านสื่อเอาไว้ให้อยู่หมัดไม่ว่าจะใช้เล่ห์กลยังไงก็ตาม ก่อนที่เคนจะตายในคฤหาสน์ใหญ่โตมโฬหารอันสุดแสนลึกลับ ได้เอ่ยประโยคหนึ่งก่อนตายว่า "โรสบัด" (Rosebud)  ประโยคนี้เองที่ทำให้นักข่าวธรรมดาคนหนึ่งชื่อ เยเดดิอาห์ เลแลนด์ (โจเซฟ ค็อทเทน) แลแลนด์เกิดความสงสัยและติดต่อสอบถามทุกๆคนที่เคยร่วมงานหรือได้สนทนากับเคน ตัวหนังตั้งคำถามไว้ว่าเลแลนด์ จะทราบไหมว่าสิ่งที่เคนต้องการจะบอกต่อคนอื่นๆคืออะไรกันแน่
ในปี ค.ศ. 1998 สถาบันภาพยนตร์อเมริกันได้จัดให้ ซิติเซนเคน เป็นภาพยนตร์อันดับ 1 ของ AFI's 100 Years... 100 Movies ถูกจัดเป็นภาพยนตร์ยอดเยี่ยมอันดับต้น ๆ ของนักวิจารณ์ชื่อดังหลายคน และได้รับรางวัลออสการ์ สาขาบทภาพยนตร์ดั้งเดิมยอดเยี่ยม ในงานประกาศผลรางวัลออสการ์ ครั้งที่ 14
แหล่งข้อมูลอื่น

ซิติเซน เคน ที่อินเทอร์เน็ตมูวีเดตาเบส
The American Film Institute's "100 Greatest Movies" list เก็บถาวร 2007-04-03 ที่ เวย์แบ็กแมชชีน
Original trailer เก็บถาวร 2006-10-13 ที่ เวย์แบ็กแมชชีน
PBS: Citizen Kane
Bright Lights Film Journal Essay
Roger Ebert: Citizen Kane เก็บถาวร 2012-07-11 ที่ เวย์แบ็กแมชชีน
Time Magazine Top 100 เก็บถาวร 2009-04-21 ที่ เวย์แบ็กแมชชีน
Greatest films
DVD Review
Chicago's Citizen Kane เก็บถาวร 2006-10-11 ที่ เวย์แบ็กแมชชีน
Two speeches from the movie in text and audio from AmericanRhetoric.com
Robert Wise biography at Associated Content เก็บถาวร 2007-04-08 ที่ เวย์แบ็กแมชชีน
ชาร์ลี เบิร์ด

ระวังสับสนกับ ชาร์ลี "เบิร์ด" พาร์กเกอร์
| Charlie Byrd |
| --- | --- |
ชาร์ลี เบิร์ด ในปี 1997
ข้อมูลพื้นฐาน
ชื่อเกิด: ชาร์ลี ลี เบิร์ด
เกิด: 16 กันยายน ค.ศ. 1925
ที่เกิด: ซัฟฟอล์ค รัฐเวอร์จิเนีย สหรัฐอเมริกา
เสียชีวิต: 30 พฤศจิกายน ค.ศ. 1999 (74 ปี)
แนวเพลง: บอสซาโนวา บราซิลเลียนแจ๊ส
อาชีพ: นักดนตรี
เครื่องดนตรี: กีตาร์
ช่วงปี: 1957 - 1999
ชาร์ลี ลี เบิร์ด (อังกฤษ: Charlie Lee Byrd) นักกีตาร์แจ๊สชาวอเมริกัน มีชื่อเสียงในการเล่นกีตาร์คลาสสิก  ในแนวบอสซาโนวาตั้งแต่ช่วงทศวรรษ 1960
ผลงานที่มีชื่อเสียงที่สุดของชาร์ลี เบิร์ด คือผลงานดูโอกับ สแตน เกตส์ ในปี 1963 ชื่อชุด Jazz Samba สังกัดเวิร์ฟ  โดยเฉพาะเพลงชื่อ เพลง Desafinado จากผลงานเก่าของแอนโตนิโอ คาร์ลอส โจบิม นักกีตาร์ชาวบราซิล เป็นอัลบั้มบอสซาโนวาอัลบั้มแรกที่ประสบความสำเร็จในสหรัฐอเมริกา และทำให้เกิดกระแสความนิยมในดนตรีแนวนี้ไปทั่วโลก  เพลง Desafinado นี้ ได้รับรางวัลแกรมมี่ประจำปี 1963
ชาร์ลี เบิร์ดเสียชีวิตเมื่อปี ค.ศ. 1996 ด้วยวัย 74 ปี ด้วยโรคมะเร็ง
แหล่งข้อมูลอื่น

Stan Getz/Charlie Byrd - Jazz Samba เก็บถาวร 2010-06-20 ที่ เวย์แบ็กแมชชีน
ทองเปลว ชลภูมิ

| ทองเปลว ชลภูมิ |
| --- | --- |


รัฐมนตรี
ดำรงตำแหน่ง 23 สิงหาคม พ.ศ. 2489 – 8 พฤศจิกายน พ.ศ. 2490
นายกรัฐมนตรี: พลเรือตรี ถวัลย์ ธำรงนาวาสวัสดิ์
สมาชิกสภาผู้แทนราษฎรจังหวัดปราจีนบุรี
ดำรงตำแหน่ง พ.ศ. 2479 – พ.ศ. 2490
 
ข้อมูลส่วนบุคคล
เกิด: 6 กุมภาพันธ์ พ.ศ. 2455 เมืองสมุทรสงคราม ประเทศสยาม
เสียชีวิต: 4 มีนาคม พ.ศ. 2492 (37 ปี) จังหวัดพระนคร ประเทศไทย
ศาสนา: พุทธ
พรรคการเมือง: แนวรัฐธรรมนูญ
คู่สมรส: นิ่มนวล ชลภูมิ

ทองเปลว ชลภูมิ (6 กุมภาพันธ์ พ.ศ. 2455 – 4 มีนาคม พ.ศ. 2492) เป็นนักการเมืองชาวไทย เคยดำรงตำแหน่งรัฐมนตรี และสมาชิกสภาผู้แทนราษฎรจังหวัดปราจีนบุรี หนึ่งในสี่รัฐมนตรีที่ถูกสังหารเมื่อ พ.ศ. 2492 ซึ่งประกอบด้วย นายจำลอง ดาวเรือง, นายทองอินทร์ ภูริพัฒน์ และนายถวิล อุดล
เขาเป็นอดีตเลขาธิการสภาผู้แทนราษฎร และอดีตเลขาธิการนายกรัฐมนตรี สิริอายุ 37 ปี
ประวัติ

ดร.ทองเปลว ชลภูมิ เกิดเมื่อวันที่ 6 กุมภาพันธ์ พ.ศ. 2455 ที่อำเภออัมพวา จังหวัดสมุทรสงคราม ในครอบครัวที่มีอาชีพค้าขาย ในวัยเด็กจึงย้ายสถานที่เรียนไปหลายจังหวัดในเขตภาคกลาง ก่อนจะเดินทางเข้ากรุงเทพมหานคร ศึกษาต่อที่โรงเรียนเทพศิรินทร์ จบการศึกษาในปี พ.ศ. 2472 จากนั้นจึงได้เข้าทำงาน แล้วเข้าศึกษาต่อที่โรงเรียนกฎหมายของนายปรีดี พนมยงค์ แล้วเป็นหนึ่งในลูกศิษย์ของนายปรีดี ในปี พ.ศ. 2474 ได้นำหนังสือ ทรัพยศาสตร์ มาตีพิมพ์เล่มใหม่อีกครั้ง และเข้าร่วมเป็นคณะราษฎรสายพลเรือน มีน้องชายชื่อ พายัพ ชลภูมิ ชีวิตสมรสของท่านนั้นมีภรรยาชื่อนางนิ่มนวล ชลภูมิ
งานการเมือง

ดร.ทองเปลว ชลภูมิ ได้รับการเลือกตั้งสมาชิกสภาผู้แทนราษฎรไทยเพิ่มเติม สิงหาคม พ.ศ. 2489 จังหวัดปราจีนบุรี แต่งตั้งเป็นรัฐมนตรี ในคณะรัฐมนตรีไทย คณะที่ 17 ของพลเรือตรี ถวัลย์ ธำรงนาวาสวัสดิ์ และต่อมาได้เข้าร่วมกับพรรคแนวรัฐธรรมนูญ
การเสียชีวิต

บทความหลัก: คดีฆ่า 4 อดีตรัฐมนตรี พ.ศ. 2492
ดร.ทองเปลว ชลภูมิ ถูกจับกุมพร้อมกับ อดีตรัฐมนตรีอีสานอีก 3 คน คือ นายถวิล อุดล, นายทองอินทร์ ภูริพัฒน์ และนายจำลอง ดาวเรือง ถูกนำตัวไปสังหารที่บริเวณทุ่งบางเขน ถนนพหลโยธิน กิโลเมตรที่ 14 ในวันที่ 4 มีนาคม พ.ศ. 2492 โดย กรมตำรวจ ในเวลานั้นอ้างเหตุว่า มีโจรคอมมิวนิสต์มลายู มาชิงตัว 4 อดีตรัฐมนตรี และเกิดการต่อสู้ขึ้น จนทำให้ทั้ง 4 คน ถูกลูกหลงเสียชีวิตทั้งหมด แต่ไม่ใคร่จะมีใครเชื่อข้ออ้างดังกล่าวนัก เนื่องจากไม่มีตำรวจเสียชีวิตหรือบาดเจ็บแม้แต่รายเดียว